32002D0456
L 155/60
JURNALUL OFÍCIAL AL UNIUNII EUROPENE
DECIZIA COMISIEI
din 13 iunie 2002
de modificare a Deciziei 92/452/CEE de stabilire a listei echipelor de recoltare de embrioni autorizate, în țările terțe, pentru exportul de embrioni de animale din specia bovină spre Comunitate, în ceea ce privește Ungaria
[notificată cu numărul C(2002) 2117]
(Text cu relevanță pentru SEE)
(2002/456/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină (1) provenind din țări terțe, astfel cum a fost modificată ultima dată prin Decizia 94/113/CE a Comisiei (2), în special articolul 8,
întrucât:
(1)
Serviciile veterinare competente din Ungaria au trimis o cerere de adăugare la lista stabilită de Decizia 92/452/CEE a Comisiei (3), astfel cum a fost modificată ultima dată prin Decizia 2002/252/CE (4), a unei echipe oficial autorizată pe teritoriul lor pentru exportul de embrioni de animale domestice din specia bovină spre Comunitate.
(2)
Serviciile veterinare competente din Ungaria au furnizat Comisiei garanții referitoare la respectarea cerințelor prevăzute la articolul 8 din Directiva 89/556/CEE. Echipa respectivă de recoltare a fost oficial autorizată în Ungaria pentru exportul către Comunitate.
(3)
În consecință, trebuie modificată Decizia 92/452/CEE.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa la Decizia 92/452/CEE se adaugă un nou rând referitor la Ungaria:
„HU
HUNGRÍAUNGARNUNGARNΟΥΓΓΑΡΊΑHUNGARYHONGRIEUNGHERIAHONGARIJEHUNGRIAUNKARIUNGERN
HU-001E
EMBRIÓ KFT
Bagoly Dűlő 1/3
H-7635 Pécs
Dr. Kispál Zoltán
Dr. Majoros Tibor”
Articolul 2
Prezenta decizie se aplică începând cu a douăzecea zi de la data publicării în Jurnalul Oficial al Comunităților Europene.
Articolul 3
Prezenta decizie se adresează statelor membre.
Adoptată la Bruxelles, 13 iunie 2002.